Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 289/13/8802	Košice I, 16.6.2015
EEČ : 2-63-198-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov a iné trestné činy

Rozhodol: 	prokurátorka Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 16.6.2015, spisová značka 4 Pv 289/13/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
- v Košiciach dňa 08.05.2013 v čase okolo 16.00 hod. v XXXXX XXXXX na mieste verejnosti prístupnom, počas toho ako poškodený ml. XXXXX vykonával prácu v bufete, prišiel k nemu obvinený a začal žiadať účtenku za nákup pelendrekov, ktoré si predtým kúpila jeho dcéra so synovcom a keď ju nedostal, poškodenému začal vulgárne nadávať s tým, že chcel okradnúť deti a následne začal poškodeného fackovať do oblasti ucha a hlavy, pričom poškodenému XXXXX spôsobil ľahké zranenie a to traumatickú perforáciu ľavého ušného bubienka s dobou liečenia 3 - 4 týždne.

Uznesením prokurátora Okresnej prokuratúry XXXXX I zo dňa 16.6.2015, spisová značka 4 Pv 289/13/8802, bola určená obvinenému skúšobná doba v trvaní 14 mesiacov.
Odôvodnenie:
Uznesením policajta Obvodného oddelenia PZ XXXXX XXXXX sp. zn. ČVS:ORP-XXXXX/XXXXX-KE-2013 zo dňa 15.05.2013 bolo začaté trestné stíhanie a uznesením zo dňa 03.06.2013 bolo vznesené obvinenie XXXXX, nar. XXXXX v XXXXX, trvalé bydlisko XXXXX, ul. XXXXX pre prečin výtržníctva podľa § 364 ods. 1 písm. a) Trestného zákona a prečin ublíženia na zdraví podľa § 156 ods. 1, ods. 2 písm. a) Trestného zákona na tom skutkovom základe, že :
- v Košiciach dňa 08.05.2013 v čase okolo 16.00 hod. v XXXXX na mieste verejnosti prístupnom, počas toho ako poškodený ml. XXXXX vykonával prácu v bufete, prišiel k nemu obvinený a začal žiadať účtenku za nákup pelendrekov, ktoré si predtým kúpila jeho dcéra so synovcom a keď ju nedostal, poškodenému začal vulgárne nadávať s tým, že chcel okradnúť deti a následne začal poškodeného fackovať do oblasti ucha a hlavy, pričom poškodenému XXXXX spôsobil ľahké zranenie a to traumatickú perforáciu ľavého ušného bubienka s dobou liečenia 3 - 4 týždne.
Uznesením prokurátora Okresnej prokuratúry XXXXX I sp.zn. 4Pv 289/13-12 z 18.10.2013  bolo podľa § 216 ods. 1 písm. a), b), c) Trestného poriadku podmienečne zastavené trestné stíhanie proti obvinenému XXXXX pre prečin výtržníctva podľa § 364 ods. 1 písm. a) Trestného zákona a prečin ublíženia na zdraví podľa § 156 ods. 1, ods. 2 písm. a) Trestného zákona s určením skúšobnej doby v trvaní 14 (štrnásť) mesiacov. 
	Uznesenie o podmienečnom zastavení trestného stíhania sa stalo právoplatným dňa 21.02.2014. Skúšobná doba uplynula dňa 21.04.2015.
	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a  vyhovel aj ďalším určeným obmedzeniam, rozhodne prokurátor, že obvinený sa osvedčil. Inak rozhodne a to prípadne aj počas skúšobnej doby, že sa v trestnom stíhaní pokračuje. 
	Pre rozhodnutie o tom, že sa obvinený v skúšobnej dobe osvedčil, je určujúce splnenie podmienok uvedených v § 216 ods. 1 písm. b) a písm. c) Trestného poriadku. Predmetným trestným činom bola spôsobená škoda poškodenému z titulu ujmy na zdraví vo výške 300,- EUR, ktorá bola obvineným uhradená ešte v priebehu mediácie dňa 10.10.2013.
	Z výpisu z ústrednej evidencie priestupkov MV SR vyplýva, že obvinený má jeden záznam zo spáchania priestupku - porušenia pravidiel cestnej premávky, za čo mu bola uložená bloková pokuta. Priestupok spáchal dňa 22.06.2014, teda v priebehu plynutia skúšobnej doby. Vzhľadom na nedbanlivostný charakter spáchaného priestupku a jeho nízku intenzitu bol tento vyhodnotený ako menej závažný, preto  nebolo k tomuto prihliadnuté. Taktiež s prihliadnutím na osobu obvineného, jeho doterajší život a zistenia, že v priebehu skúšobnej doby nebol právoplatne odsúdený pre iný trestný čin, tiež sa proti nemu nevedie žiadne trestné stíhanie pre trestný čin ako to vyplýva z aktuálnej lustrácie obvineného v GP SR možno konštatovať, že u obvineného boli zákonom splnené podmienky na rozhodnutie o osvedčení sa v skúšobnej dobe podmienečného zastavenia trestného stíhania. 
Preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dagmar Vargová
prokurátorka